kardosdrur/scandi-wiki huggingface dataset:
Anne Sofie Hammer

Anne Sofie Hammer (født 5. februar 1972) er en dansk børnebogsforfatter. Anne Sofie Hammer er uddannet cand.mag. i dansk og pædagogik og arbejdede i flere år som tekstforfatter og konceptudvikler inden for mobile marketing, inden hun i 2009 debuterede med den første bog om Villads fra Valby. Bogen blev nomineret til Orlaprisen 2010. Udover en række bøger om Villads fra Valby har Anne Sofie Hammer skrevet højtlæsningsbøgerne Hjemme hos mor får jeg altid sushi (2017) og Magda vil selv bestemme (2017), de to bøger til mellemtrinnet Paris Belinda Hansen (2014) og Vi ses, Pellerøv (2017), som vandt Læringscentrenes Forfatterpris, samt ungdomsbøgerne London kalder (2011) og Mig og Dylan Walker - eller historien om, hvordan jeg ødelagde mit sidste skoleår (2016).

Studier 
 Cand.mag. i dansk og pædagogik

Villads fra Valby 
Serien om Villads fra Valby indeholder både højtlæsningsbøger, letlæsningsbøger, billedbøger, opgavehæfter og en trafikbog produceret i samarbejde med Børneulykkesfonden. 
Bøgerne har sidenhen dannet baggrund for både en biograffilm produceret af Regner Grasten Film og to teaterstykker - Villads fra Valby og Fuld fart på Villads fra Valby - produceret af Louise Schouw Teater. 
Både Villads fra Valby og Villads fra Valby i 0.v er blevet læst højt i DR Ramasjangs serie af godnathistorier på tv.
I 2017 lancerede Børneulykkesfonden i samarbejde med Toyota deres helt nye trafikklub, Sikker i Trafikken, som har Villads fra Valby som gennemgående figur i et læringsunivers for børn og forældre.

Bibliografi 
 Villads fra Valby, 2009
 Villads fra Valby i 0.V, 2010
 London kalder, 2011
 Villads fra Valby holder jul, 2012
 Villads fra Valby vasker en baby, 2012
 Villads fra Valby får et brev, 2012
 Villads fra Valby låner en båd, 2013
 Villads fra Valby har vikar, 2013
 Paris Belinda Hansen, 2014
 Villads fra Valby laver en film, 2014
 Villads fra Valby bliver bange, 2014
 Mig og Dylan Walker eller historien om, hvordan jeg ødelagde mit sidste skoleår, 2015
 Villads fra Valby på sommerferie, 2015
 Villads fra Valby køber slik, 2016
 Villads fra Valby er indbrudstyv, 2016
 Villads fra Valbys uhyggelige halloween, 2016
 Vi ses, Pellerøv, 2017
 Hjemme hos mor får jeg altid sushi, 2017
Magda. Far spørger, om du vil tage flødeboller med, 2018
Villads fra Valby som dyrepasser, 2018
Magda. Må jeg få mit gulvtæppe med hjem til mor?, 2018
Villads fra Valby skyder året i gang, 2018
Villads fra Valby lærer klokken, 2019
Villads fra Valby får nye ideer, 2019

Eksterne henvisninger 
 Anne Sofie Hammer annesofiehammer.dk Hentet 2017-05-10
 Anne Sofie Hammer  rosinante-co.dk Hentet 2017-05-10

Noter 

Børnebogsforfattere fra Danmark
Mads Juel Andersen

Mads Juel Andersen (født 27. december 1997) er en dansk fodboldspiller, der fra 2023 spiller for den engelske Premier league klub Luton Town.

Karriere 
Juel Andersen startede sin fodboldkarriere i Herstedøster Idræts Club som 5-årig. Som 9-årig rykkede han til Brøndby IF. Han nåede også at spille ni måneder i Albertslund Idrætsforening.

Juel Andersen har trænet en del med Brøndbys førstehold. Han har været udtaget til en superligakamp mod Sønderjyske. Han blev dog ikke skiftet ind, hvorfor han har stadig sin debut for førsteholdet til gode. 

Den 22. juli 2016 blev det offentliggjort, at Juel Andersen blev udlejet til HB Køge for resten af 2016, hvilket i december 2016 blev forlænget frem til sommeren 2017. Han har spillet 25 kampe og score to mål for 1. divisionsklubben.

Den 27. september 2017 offentligjorde AC Horsens, at man havde hentet Mads Juel Andersen til klubben, og at han ville skiftete til klubben fra d 1. januar 2018. Parterne havde deraf papir på hinanden frem til sommeren 2021.

Landsholdskarriere 
Han har spillet to kampe for det danske U/19-landshold. Han debuterede i en kamp mod Israel den 15. november 2015, som endte 0-0. Han spillede alle 90 minutter. 2. marts 2016 spillede han i venskabskampen mod 
Belgien.

Personlige forhold 
Mads Juel Andersens mor Lene Overlade Andersen født Jensen har været mellemdistanceløber i Glostrup IC, og hans far Peter Juel Andersen var på det danske landshold i squash igennem mange år.

Referencer

Eksterne henvisninger 
 

Fodboldspillere fra Danmark
Fodboldspillere fra Herstedøster Idræts Club
Fodboldspillere fra Albertslund IF
Fodboldspillere fra Brøndby IF
Fodboldspillere fra HB Køge
Personer fra Albertslund
Weitenhagen (ved Greifswald)

Weitenhagen er en by og kommune i det nordøstlige Tyskland, beliggende i Amt Landhagen i den nordvestlige del af Landkreis Vorpommern-Greifswald. Landkreis Vorpommern-Greifswald ligger i delstaten Mecklenburg-Vorpommern.

Geografi 
Weitenhagen er beliggende omkring seks kilometer syd for Greifswald. Bundesstraße B 109, ringvejen omkring Greifswald, går gennem kommunen, mens Landesstraße 35 går mod Jarmen/Neubrandenburg. Motorvejen A 20 passerer vest for kommunen.

Ud over Weitenhagen, finder man landsbyerne Grubenhagen, Helmshagen, I, Helmshagen II, Klein-Schönwalde og Potthagen i kommunen.

Eksterne kilder og henvisninger 

 Byens side  på amtets websted
 Befolkningsstatistik

Byer i Mecklenburg-Vorpommern
Kommuner i Mecklenburg-Vorpommern
Amt Landhagen
Byer i Kreis Vorpommern-Greifswald
Orlando City SC

Orlando City SC er en amerikansk professionel fodboldklub baseret i Orlando, Florida, der spiller i Eastern Conference i Major League Soccer (MLS). Orlando City SC begyndte at spille i 2015, og var en udvidelse af ligaen. Holdet er den første MLS-Franchise baseret i staten Florida siden Miami Fusion og Tampa Bay Mutiny der lukkede efter 2001-sæsonen.

Referencer 

Fodboldklubber i USA
Etableret i 2013
Agdenes fyr

Agdenes fyr (norsk: Agdenes fyrstasjon) er et fyr som ligger ved Trondheimsfjorden i Agdenes kommune i Trøndelag fylke i Norge.

Fyret ble opført i 1804 og nedlagt i 1984, da en 12 meter høj fyrlygte blev plaseret på Ringflua lige nedenfor den gamle fyrstation.

Fyrstastionen er den ældste i Trondheimområdet. Den gamle fyrstation blev renoveret i 2005–2006, og ejes af Klæbu sparebank og bliver i dag udlejet til overnatning.

Se også 
 Norske fyr

Kilder 
 Norsk fyrliste   – side 377 Kystverket 2008
 Lighthouses of Norway
 fyr.no
 

Agdenes
Etableret i 1804
Fyrtårne i Trøndelag
Jømna Station

Jømna Station (Jømna stasjon) er en tidligere jernbanestation på Solørbanen, der ligger ved bygden Jømna i Elverum kommune i Norge.

Stationen åbnede 4. december 1910, da banen blev forlænget fra Flisa til Elverum. Den blev nedgraderet til holdeplads 1. oktober 1977 og gjort ubemandet 1. januar 1982. 27. maj 1990 blev den nedgraderet til trinbræt. Persontrafikken på banen blev indstillet 29. august 1994.

Stationens bygninger blev opført efter tegninger af Harald Kaas. Det meste er nu revet ned, herunder stationsbygningen der forsvandt i 1987. Vandtårnet, der er det eneste tilbageværende på banen, er dog bevaret og fredet.

Litteratur

Eksterne henvisninger 

Stationer på Solørbanen
Jernbanestationer i Norge uden persontrafik
Etableret i 1910
Kirkenær station

Kirkenær Station (Kirkenær stasjon) er en tidligere jernbanestation på Solørbanen, der ligger i byområdet Kirkenær i Grue kommune i Norge.

Stationen åbnede 3. november 1893, da banen mellem Kongsvinger og Flisa blev taget i brug. Persontrafikken på banen blev indstillet 29. august 1994, men der kører stadig godstog, og Kirkenær har stadig status som station. Den er udstyret med læssespor med rampe.

Stationen er udstyret med en stationsbygning, et das og et laftet ilgodshus, der alle opført efter tegninger af Paul Due med hovedbygningen og dasset i schweizerstil. Ventesalen benyttes i dag af buspassagerer.

Litteratur

Eksterne henvisninger

Noter 

Stationer på Solørbanen
Jernbanestationer i Norge uden persontrafik
Etableret i 1893
Hornberget Station

Hornberget Station (Hornberget holdeplass) var en jernbanestation på Solørbanen, der lå i Elverum kommune i Norge.

Stationen åbnede som trinbræt 15. oktober 1956. Betjeningen med persontog ophørte 1. juni 1986, og 27. maj 1990 blev stationen nedlagt.

Litteratur

Eksterne henvisninger 

Stationer på Solørbanen
Nedlagte jernbanestationer i Norge
Etableret i 1956
Ophørt i 1990
Terningen fyr

Terningen fyr (norsk Terningen fyrstasjon) er et ledefyr som ligger i Trondheimsleia på en ø mellem fastlandet og Hitra ved indløbet til Hemnfjorden i Hitra, Sør-Trøndelag.

Fyret står omkring 1,2 km sydvest for Jøsnøya. Fyrstationen blev oprettet i 1833. Fyret består af et tolv meter højt betontårn og har en lyshøjde på 17,8 meter over havet. Dette giver en lysvidde på 13,4 nautiske mil. Fyret blev affolket og automatiseret i 1991.

Terningen fyrstation, der er fredet, bliver i dag vedligeholdt af Terningens Venner og bliver udlejet til overnatning.

Se også 
 Norske fyr

Kilder 

 Norsk fyrliste 2008 – side 372 (pdf)
 fyr.no

Fyrtårne i Trøndelag
Etableret i 1833
Tiril Merg

Tiril Günther Merg (født 2. September 1993 i Bærum, Norge) er en norsk håndboldspiller, der spiller for Larvik HK. Hun har tidligere spillet for Nykøbing Falster Håndboldklub, Stabæk Håndball og Glassverket IF.

Eksterne henvisninger 
 
 Tiril Gunther Mergs profil hos altomfotball.no 

Håndboldspillere fra Norge
Håndboldspillere fra Stabæk Håndball
Håndboldspillere fra Larvik HK
Håndboldspillere fra Nykøbing Falster Håndboldklub
Håndboldspillere fra Glassverket Idrettsforening
Hemnfjorden

Hemnfjorden er en fjordarm af Trondheimsleia langs kommunegrænsen mellem Hemne og Snillfjord i Trøndelag fylke i Norge. Fjorden strækker sig 25 kilometer mod syd til Kyrksæterøra i bunden af fjorden, men medregnes sidefjorden Snillfjorden er længden 30 kilometer. Hemnfjorden er 410 meter dyb på det dybeste.

Fjorden har indløb mellem Ytterøya i sydvest og Hemnskjel i nordøst. Den yderste del af fjorden er vid med en bredde på 5-6 kilometer, og i denne del ligger flere øer, som Stamnesøya, Fugløya, Jamtøya og Tynsøya. Syd for Tynsøya strækker Åstfjorden sig mod øst til Åstsjøen. Der ligger få større bebyggelser i denne del af fjorden, men før fjorden smalner ind ligger bebyggelsen Heim på vestsiden. Ved Heim smalner fjorden og skifter navn til Bjørkøyfjorden, som er 1,5-2 kilometer bred. Helt mod syd i Bjørkøyfjorden ligger Tannvikvågen. Syd for Tannvikvågen bliver fjorden bredere igen og skifter tilbage til navnet Hemnfjorden. Her deler fjorden sig også i to. Hemnfjorden fortsætter sydvestover til Kyrksæteræra, mens Snillfjorden går ind til byen Krokstadøra.

I den indre del af Hemnfjorden går Fv300 langs vestsiden af fjorden, mens Fv301 går på østsiden. Fra Tannvikvågen går Fv305 nordover langs et lille stykke af fjorden, og i de ydre dele går Fv292 på østsiden.

Referencer 

Fjorde i Trøndelag
Hemne
Snillfjord
Caernarfon bymur

Caernarfon bymur er et middelalderligt forsvarsanlæg der går rundt om byen Caernarfon i North Wales. Murene blev opført mellem 1283 og 1292 efter Caernarfon var blevet grundlagt af Edvard 1., sammen med den tilstødende borg. Muren er 734 meter lang og inkluderer otte tårne og to middelalderlige porte. En stor del af de arbejdere, der medvirkede til opførslen, blev bragt til stedet fra England. Muren kostede omkring £3.500 at opfører, hvilket var en stor sum på dette tidspunkt. Det blev meget skadede under Madog ap Llywelyns oprør i 1294, og blev efterfølgende repareret for en betragtelig sum. Politiske ændringer i 1500-tallet ændrede behovet for at vedligeholde forsvarsværkerne omkring byen. I dag er muren en del af UNESCOs Verdensarvssted Kong Edvards borge og bymure i Gwynedd, der bliver administreret af Cadw. Historikerne Oliver Creighton og Robert Higham har beskrevet murene som "usædvanligt intakte".

Se også 
 Bymure i England og Wales

Referencer

Litteratur 
 Ashbee, Jeremy A. (2007) Conwy Castle. Cardiff: Cadw. .
 Brown, R. Allen. (1962) English Castles. London: Batsford. .
 Creighton, Oliver Hamilton and Robert Higham. (2005) Medieval Town Walls: an Archaeology and Social History of Urban Defence. Stroud, UK: Tempus. .
 Given-Wilson, Chris. (1996) The English Nobility in the Late Middle Ages. London: Routledge. .
 Lilley, Keith D. (2010) "The Landscapes of Edward's New Towns: Their Planning and Design," in Williams and Kenyon (eds) (2010).
 Lott, Graham. (2010) "The Building Stones of the Edwardian Castles," in Williams and Kenyon (eds) (2010).
 Prestwich, Michael. (2010) "Edward I and Wales," in Williams and Kenyon (eds) (2010).
 Taylor, Arnold. (2008) Caernarfon Castle and Town Walls. Cardiff: Cadw. .
 Thompson, M. W. (1991) The Rise of the Castle. Cambridge: Cambridge University Press. .
 Wheatley, Abigail. (2010) "Caernarfon Castle and its Mythology," in Williams and Kenyon (eds) (2010).
 Williams, Diane M. and John R. Kenyon. (eds) (2010) The Impact of the Edwardian Castles in Wales. Oxford: Oxbow Books. .

Eksterne henvisninger 
 The Castles and Town Walls of Edward I in Gwynedd  på Cadws hjemmeside, der beskriver beskyttelsen af murene og borgen som UNESCO Verdensarvsliste

Bygninger, konstruktioner og anlæg i Wales
Bymure i Storbritannien
TEDxAarhus

TEDxAarhus er en konference, hvor talere præsenterer "idéer, der er værd at sprede." Konferencen opererer under koncept af, men uafhængigt af, hovedorganisationen TED og afholdes årligt i Århus. Lige som andre TEDx events har TEDxAarhus fået en licens fra TED til at afholde konferencen, hvor arrangørerne forpligter sig til at følge visse principper. I oktober 2016 afholdt TEDxAarhus et event med 12 talere i Hermans i Tivoli. I 2017 var der 11 talere , og i 2018 var der 9 talere på programmet.

Historie 
Den første officielle TEDxAarhus-konference blev holdt den 1. oktober 2016 med Nanna Inie og René Lønne Ventzel som ledende arrangører. Men det var ikke det første TEDxevent i Århus. Året før blev der afholdt et mindre TEDx event kaldet TEDxVenelystblvd, ledet af Belen Jimenez Mena. Hun havde ansøgt om og fået en lille TED-licens, der gav hende tilladelse til at afholde en konference i byen for op til 100 deltagere. Denne begivenhed blev afholdt den 9. maj 2015, hvor 5 talere og 100 deltagere blev samlet i Navitas-bygningen (ved havnen) på Inge Lehmanns Gade 10 i Århus. Eftersom eventet foreløb tilfredsstillende i forhold til de krav, der blev stillet af TED, havde Aarhus lov til at ansøge om en udvidet licens, og denne blev givet. Det betyder, at TEDxAarhus nu kunne være vært for en begivenhed, der havde mere end 100 deltagere, og TedxVenelystBlvd ændrede navnet til TEDxAarhus.

Referencer

Eksterne henvisninger 
 

Organisationer fra USA
UEFA Champions League gruppespil 2016-17

UEFA Champions League gruppespil 2016-17 er en detaljeret gennemgang af gruppespillet i UEFA Champions League 2016-17.

Hold 
Herunder er de 32 der kvalificerede sig til gruppespillet (med deres UEFA klub koefficienter fra 2016), grupperet efter deres seedningslag. Det inkluderer 22 hold, der kom med i denne fase, samt de ti vindere af playoffrunden (fem fra mestervejen, fem fra ligavejen).

Noter

Grupper 
Kampdagene var 13.–14. september, 27.–28. september, 18.–19. oktober, 1.–2. november, 22.–23. november og 6.–7. december 2016.

Gruppe A

Gruppe B

Gruppe C

Gruppe D

Grppe E

Gruppe F

Gruppe G

Gruppe H

Noter

Referencer

Eksterne henvisninger 
 UEFA Champions League på UEFA's hjemmeside 

 
2016-17
Amt Löcknitz-Penkun

Amt Löcknitz-Penkun er et Amt i den sydøstlige del af Landkreis Vorpommern-Greifswald, i den tyske delstat Mecklenburg-Vorpommern. Det består af 13 kommuner, herunder byen Penkun og industriområdet Klar-See, og med administrationen beliggende i Löcknitz. Det er det sydøstligste hjørne af delstaten, og frænser mod øst til landet Polen og mod syd og sydvest til delstaten Brandenburg.

Amtet blev oprettet 1. juli 2004 ved en sammenlægning af de tidligere amter Löcknitz og Penkun.

Kommuner i Amt Löcknitz-Penkun 
Kommuner i amtet med bydele og landsbyer:
 Bergholz med Caselow
 Blankensee med Pampow og Freienstein
 Boock
 Glasow med Streithof
 Grambow med Neu-Grambow, Schwennenz, Sonnenberg og Ladenthin
 Krackow med Battinsthal, Schuckmannshöhe, Hohenholz, Lebehn og Kyritz
 Löcknitz og Gorkow
 Nadrensee med Pomellen
 Byen Penkun med Büssow, Kirchenfeld, Grünz, Radewitz, Sommersdorf, Neuhof, Storkow, Wollin og Friedefeld
 Plöwen med Wilhelmshof
 Ramin med Retzin, Schmagerow, Bismark, Gellin, Linken, Hohenfelde og Grenzdorf
 Rossow med Wetzenow
 Rothenklempenow med Dorotheenwalde, Mewegen, Glashütte og Grünhof

Befolkningsudvikling i Amt Löcknitz-Penkun og deres kommuner 

Den tidligere selvstændige kommune Mewegen blev 1. januar 2005 indlemmet som en del af Rothenklempenow.

Eksterne kilder/henvisninger 

 Amtets websted

 
Landkreis Vorpommern-Greifswald
Betongris

En betongris er en betonklods, en betonkonstruktion af beton anvendt til afspærring af vej og lignende mod uvedkommende trafik og lastbilangreb.

Gris
Jadwiga Szubartowicz

Jadwiga Szubartowicz (født Skawińska, 16. oktober 1905 i Lublin - 20. juli 2017) er en polsk kvinde, der med en alder på 111 år var indtil sin død  en af verdens ældste mennesker.

Referencer 

Ældste mennesker i nyere tid
Personer fra Lublin
2. division i ishockey 1965-66

2. division i ishockey 1965-66 blev arrangeret af Dansk Ishockey Union, og turneringen var opdelt i to kredse, øst- og vestkredsen. Østkredsen blev vundet af AIK Frederiksholm for anden sæson i træk, mens Varde IK for første gang vandt vestkredsen. En playoff-kamp mellem de to kredsvindere blev vundet af Varde IK, som dermed sikrede sig en oprykningskamp mod Vojens IK, der sluttede sidst i 1. division. Vestjyderne formåede imidlertid ikke at besejre Vojens IK og rykkede derfor ikke op i 1. division.

Sejren i 2. division var Varde IK's bedste sæsonresultat nogensinde, og klubben opnåede aldrig oprykning til den bedste danske række.

Resultater og stillinger

Østkredsen 

Turneringen blev vundet af AIK Frederiksholm for anden sæson i træk og sidste gang i klubbens historie.

Vestkredsen 

Turneringen blev vundet af Varde IK. Klubben vandt dermed 2. division vest for første og eneste gang i klubbens historie.

Playoff-kamp 

De to kredsvindere spillede en playoff-kamp om den samlede sejr i 2. division, og vinderen kvalificerede sig til en oprykningskamp mod det hold, der var sluttet sidst i 1. division.

Playoff-kampen blev vundet af Varde IK med 8-5.

Oprykningskamp 

Vinderen af playoff-kampen, Varde IK, spillede i oprykningskampen mod Vojens IK, der var sluttet sidst i sin første sæson i 1. division. Holdene spillede om den sidste ledige plads i 1. division i 1966-67, og kampen blev spillet i Vojens den 20. marts 1966 og vundet af hjemmeholdet med 4-2. Det betød, at ingen hold fra 2. division i denne sæson opnåede oprykning til 1. division.

Kilder / eksterne henvisninger 
 Michael Søvsø: Fra pionerånd til verdensklasse – Danmarks Ishockey Union i 60 år (2009)
 Michael Søvsø, Per Jessen: Vojens på isen - en krønike om et ishockeyhold (2008)
 HVEM HVAD HVOR 1967

1965-66
Ishockey i 1965
Ishockey i 1966
Førerløs bil

En Førerløs bil er en bil, der kan køre, dvs. styre fart, bremse og dreje, uden menneskelig indgriben. De er således udstyret med en svag form for kunstig intelligens, der via sensorer og GPS kan tage beslutninger. Flere it-selskaber og bilfirmaer er i gang med at udvikle biler som via navigationsteknologier som GPS kører uden behov for en chauffør. I Danmark udføres forsøg med førerløse busser.

SAE International (en international standardiseringsenhed for bilindustrien) definerer seks niveauer af autonomi (også adopteret af den amerikanske National Highway Traffic Safety Administration, NHTSA):

Noter 

 

Biler
Ølsby Kirke

Ølsby Kirke ligger nord for landsbyen Ølsby på en høj omgivet af Ølsby Å (Uelsbyer Au) og Kvastrup Å (Quastruper Au).

Den senromanske landsbykirke fra 1200-tallet er opført af mursten, den vestre gavl af kampesten. Skibet er 17 skridt lang og 13 skridt bredt. Der er ikke noget tårn, men på taget sidder en tagrytter med klokke fra 1754. Døbefonten er fra 1858, knæfaldet fra 1971. Altertavlen består af fritstående, overmalede træfigurerer med krucifikset i midten. På korbuen er to rødmalede englefigurer.

Kirken skal efter folkelegenden være bygget af en adelig dame i sognet, fordi hendes skødehund var blevet bidt af en anden i Strukstrup Kirke, hvorhen menigheden i Ølsby tidligere søgte. Den er viet til Jakob den Ældre, som er pilgrimmenes skytshelgen.

Ølsby Sogn omfatter også en mindre del af landsbyen Holmølle omkring gården Stade, som administrativ hører til Strukstrup Kommune. Menigheden i Ølsby er i dag sammenlagt med menigheden i Bøglund (Kirchengemeinde Böklund und Uelsby). Menigheden hører til Slesvig-Flensborgs kirkekreds i den nordtyske evangelisk-lutherske landskirke.

Eksterne henvisninger 
 Menigheden s hjemmeside

Referencer 

Kirker i Slesvig-Holsten
Angel
Namnå Station

Namnå Station (Namnå stasjon) er en tidligere jernbanestation på Solørbanen, der ligger ved bygden Namnå i Grue kommune i Norge.

Stationen åbnede som holdeplads 3. november 1893, da banen mellem Kongsvinger og Flisa blev taget i brug. Oprindeligt hed den Navnaa, men navnet blev ændret til Navnaaen i april 1894, til Navnåen i april 1921 og endelig til Namnå 1. september 1922. Året efter, 1. juni 1923, blev den opgraderet til station. Som sådan var den bemandet indtil 1. juni 1986. Persontrafikken på banen blev indstillet 29. august 1994.

Stationsbygningen er opført i træ og er ligesom de øvrige på strækningen tegnet af Paul Due. I 2011 husede den Namnå stasjon Kunst & design. På det tidspunkt var der i øvrigt kun et farbart spor på stationen, mens et andet var overgroet.

Litteratur

Eksterne henvisninger 

 Norske jernbanestasjoner om Namnå stasjon

Stationer på Solørbanen
Jernbanestationer i Norge uden persontrafik
Etableret i 1893
Nor station

Nor Station (Nor stasjon) var en jernbanestation på Solørbanen, der lå i Kongsvinger kommune i Norge.

Stationen åbnede som holdeplads 3. november 1893, da banen mellem Kongsvinger og Flisa blev taget i brug. Den blev opgraderet til station 1. november 1917 og var bemandet som sådan indtil 1. juli 1963, hvor den blev nedgraderet til trinbræt. Betjeningen med persontog ophørte 12. august 1986, og 27. maj 1990 blev stationen nedlagt.

Stationens bygninger blev tegnet af Paul Due, der her for første gang prøvede kræfter med en jernbanestrækning. Stationsbygningen blev revet ned i 1970, men pakhuset står fortsat. Der er kun et spor tilbage på stationsområdet i dag.

Litteratur

Eksterne henvisninger 

Stationer på Solørbanen
Nedlagte jernbanestationer i Norge
Etableret i 1893
Ophørt i 1990
Roverud Station

Roverud Station (Roverud stasjon) er en tidligere jernbanestation på Solørbanen, der ligger i byområdet Roverud i Kongsvinger kommune i Norge.

Stationen åbnede som holdeplads 3. november 1893, da banen mellem Kongsvinger og Flisa blev taget i brug. Den blev opgraderet til station 15. november 1916 og var bemandet som sådan indtil 1. juni 1986. Persontrafikken på banen blev indstillet 29. august 1994. Norsk Jernbaneklubbs afdeling for Solør/Odalen lejede efterfølgende stationen til museumsbrug, men det kom der ikke noget ud af.

Stationens bygninger blev opført efter tegninger af Paul Armin Due. Stationsbygningen er en laftet træbygning i halvanden etage med ventesal i stueetagen og tjenestebolig for stationsmesteren ovenpå. Bygningen blev malet i de oprindelige farver udvendigt i 1988 og i ventesalen i 1999. Indretningen her er også tegnet af Paul Armin Due men stammer dog fra Arneberg Station, hvis stationsbygning blev revet ned i 1992. Roveruds stationsbygning, ilgodshus, pakhus, das og en lade blev fredet i 2002. Desuden er der kran, traktorremise, skur og tømmeramper på stationen, men de er ikke fredede.

Litteratur

Eksterne henvisninger 

 

Stationer på Solørbanen
Jernbanestationer i Norge uden persontrafik
Etableret i 1893